Sambahayang Saud

Ang Sambahayang Saud, Kabahayang Saud, o Angkang Saud ( Āl Suʻūd) ay ang numunong mag-anak na royal ng Arabyang Saudi. Ang pamilyang ito ay mayroong libu-libong mga kasapi. Binubuo ito ng mga inapo ni Muhammad bin Saud at ng kaniyang mga kapatid na lalaki, bagaman ang namumunong pangkat ng mag-anak ay pangunahing pinangungunahan ng mga kaapu-apuhan ni Abdulaziz bin Abdul Rahman Al Saud. Itinataguyod ng pamilya ang Islam na Salafi at ang kaisahan ng Arabya.

Ang pinaka maimpluwensiyang miyembro ng mag-anak ay ang Hari ng Arabyang Saudi. Ang trono ay ipinapasa mula sa isang anak na lalaki ni Haring Abdulaziz papunta sa isa pa. Ang pamilya ay tinatayang binubuo ng 15,000 mga kasapi, subalit ang karamihan sa kapangyarihan at kayamanan ay pag-aari ng isang pangkat ng humigit-kumulang sa 2,000 lamang.

Ang Sambahayang Saud ay dumaan na sa tatlong mga yugto: ang Unang Estadong Saudi, ang Ikalawang Estadong Saudi, at ang modernong nasyon ng Arabyang Saudi. Ang Unang Estadong Saudi ay nagbigay tanda sa paglawak ng Islam na Wahhabi. Ang Ikalawang Estadong Saudi ay nabigyang tanda ng pagkakaroon ng tuluy-tuloy na panloob na pag-aaway-away. Ang pangmakabagong panahong Arabyang Saudi o Saudi Arabia ay naghahawak ng malaking impluwensiya sa loob ng Gitnang Silangan. Ang pamilya ay dating nagkaroon ng pakikipaghidwaan sa Imperyong Ottomano, sa Sharif ng Mecca, sa mag-anak na Al Rashid ng Ha'il, at maraming mga pangkat na Islamista na kapwa nasa loob at labas ng Arabyang Saudi.

 Mga sanggunian 

Kategorya:Mga Muslim
Kategorya:Saudi Arabia
Kategorya:Arabe
Kategorya:Hari ng Saudi Arabia